Carl Charlier

De Carl Vilhelm Ludwig Charlier, gebuer den 1. Abrëll 1862, a gestuerwen de 5. November 1934, war e schweedeschen Astronom.

Hien huet säin Doktortitel vun de Wëssenschaften (Ph.D.) vun der Universitéit Uppsala am Joer 1887 kritt. Spéider ass hien dann op d'Universitéit vu Stockholm gaangen. Am Joer 1897 ass hie Professer fir Astronomie an Direkter vum Observatoire an der Universitéit vu Lund ginn.

Hie gouf bekannt fir seng statistesch Studien iwwer d'Stären an der Galaxis, hir Positiounen an hir Beweegungen. Aus allem huet hie versicht e Modell vun der Galaxis z'entwéckelen.

 Éierungen 
 1924 James-Craig-Watson Medail
 1933 Bruce Medail

Och e Mound-Krater an e Mars-Krater goufen no him genannt, grad sou wéi den Asteroid 8677.

Kategorie:Schweedesch Astronomen
Kategorie:Gebuer 1862
Kategorie:Gestuerwen 1934
Kategorie:Bruce Medail
Kategorie:James-Craig-Watson Medail